นี่เป็นครั้งแรกที่กิน After You หลังจากที่อยากลองมานานมากกกกก วันนี้เพิ่งมีโอกาส เลยมาที่สาขา sq-1 สาขานี้ใหญ่และสวยมาก ภายในร้านมีที่นั่งกว้างขวาง รองรับคนได้เยอะมากๆ รู้สึกว่าจะมี2ชั้น พนักงานก็บริการดีทุกคนเลยยย

ร้านนี้เมนูเด็ดๆ ก็คงเป็นโทสต์ หลากหลายเมนู นอกจากนี้ยังมีพวกเบเกอรี่ต่างๆอีกมากมาย เช่น เค้ก แพนเค้ก สโคน คุ้กกี้ และเครื่องดื่มร้อน-เย็น น่ากินทุกเมนู เลือกไม่ถูกเลยทีเดียว มีมุมน้ำชาให้กดดื่มกันฟรีๆด้วยค่ะ

ครั้งนี้ลองสั่งช็อกโกแลตโทสต์(205บาท)มาทานดู กับเพื่อนอีก2คน ช่วยกันกิน หน้าตาอาหารน่ากินมากๆ รสชาติก็อร่อย ไม่หวานเลี่ยนจนเกินไป ช็อกโกแลตเข้มข้นดี ขนมปังใหญ่มากๆ กรอบ หวานนุ่มชุ่มเนยสุดๆๆ กินครั้งแรกติดใจเลยค่ะ ไอศกรีมรสวนิลาก็อร่อยดี ต้องรีบกินค่ะ มัวแต่ถ่ายรูป ละลายเลย555 กล้วยหอมให้เยอะมากๆ กินกันแทบไม่ไหว ปริมาณที่ได้เหมาะสมกับราคาดีค่ะสำหรับเมนูนี้